Катерина Блажевска

Катерина Блажевска (, ) — македонски новинар.Македонска енциклопедија (прв том), МАНУ, Скопје, 2009, стр. 171 Основно образование завршила во училиштето „Васил Главинов“, а средно образование во гимназијата „Koчо Рацин“ во Велес. Во 1989 година дипломира на Правниот факултет „Јустинијан Први“ при универзитетот „Св.Кирил и Методиј“-Скопје, отсек новинарство.

Во 1994 година започнала да води своја емисија во Радио Скопје. Во 1998 е на позиција уредник во дневниот весник „Македонија Денес“, по што во 1999 следи ангажманот во најтиражниот дневен весник „Дневник“. Во мај 2004 Блажевска станува главен и одговорен уредник на истиот.„Катерина Блажевска главна уредничка“ , „Дневник“ Во својата професионална кариера била и извршен уредник во неделниот магазин „Граѓански“.

Блажевска има добиено многу награди, меѓу кои и награда за „најдобар новинар“ во 1998 и награда „Крсте Мисирков“ за „најдобра истражувачка сторија“ во 2003. Според едно истражување, Блажевска е прогласена за една од 100-те највлијателни луѓе во Република Македонија.

Наводи

Категорија:Македонски новинари
Категорија:Живи луѓе